ข้อใดเป็นคดีที่ศาลเยาวชนและครอบครัวมีอำนาจพิจารณาพิพากษา
1. คดีอาญา ซึ่งจำเลยมีอายุเกิน ๒๐ ปีกระทำผิด
2. คดีคุ้มครองสวัสดิภาพ
3. คดีอาญาที่มีข้อหาว่าเด็กหรือเยาวชนไม่กระทำความผิด
4. คดีที่ไม่มีกฎหมายบัญญัติให้เป็นอำนาจหน้าที่ของศาลเยาวชนและครอบครัว
คำตอบคือ 2.  เนื่องจาก เพราะคดีคุ้มครองสวัสดิภาพ เป็นคดีที่ศาลเยาวชนและครอบครัวมีอำนาจพิจารณาพิพากษา ส่วนข้ออื่น ๆ กล่าวไม่ถูกต้อง

ศาลเยาวชนและครอบครัว มี ๓ ความหมาย คือ ศาลเยาวชนและครอบครัวกลาง ศาลเยาวชนและครอบครัวจังหวัด หรือแผนกคดีเยาวชนและครอบครัวในศาลจังหวัด มีสถานะเป็นศาลชั้นต้น และเป็นศาลที่มีอำนาจพิจารณาพิพากษาหรือมีคำสั่ง ในคดีต่อไปนี้
(๑) คดีอาญาที่มีข้อหาว่าเด็กหรือเยาวชนกระทำความผิด
(๒) คดีอาญา ซึ่งจำเลยมีอายุยังไม่เกิน ๒๐ ปีกระทำผิดที่ศาลซึ่งมีอำนาจพิจารณาคดีธรรมดาได้โอนมา
(๓) คดีครอบครัว
(๔) คดีคุ้มครองสวัสดิภาพ
(๕) คดีอื่นที่มีกฎหมายบัญญัติให้เป็นอำนาจหน้าที่ของศาลเยาวชนและครอบครัว
ศาลนี้มีผู้พิพากษา ๒ ประเภท ได้แก่ ผู้พิพากษา และผู้พิพากษาสมทบ ในศาลเยาวชนและครอบครัวกลางมีอธิบดีคนหนึ่ง รองอธิบดี ๒ คน และเลขานุการ ๑ คน ส่วนในศาลเยาวชนและครอบครัวจังหวัด กับ แผนกคดีเยาวชนและครอบครัวในศาลจังหวัด ให้มีผู้พิพากษาหัวหน้าศาลศาลละ ๑ คน สำหรับองค์คณะผู้พิพากษาประกอบด้วย ผู้พิพากษาไม่น้อยกว่า ๒ คน และผู้พิพากษา สมทบอีก ๒ คน โดยอย่างน้อยคนหนึ่งต้องเป็นสตรี
กฎหมายเยาวชนและครอบครัว พรบ,ประมวลกฎหมายแพ่งและพาณิชย์